

**ROMÂNIA (nu produce efecte juridice)\***

**JUDEŢUL**

**MUREŞ MUNICIPIUL TÂRGU MUREŞ Inițiator**

**VICEPRIMAR**

**av. Sergiu Vasile PAPUC**

**REFERAT DE APROBARE**

**pentru modificarea şi completarea H.C.L nr. 206 din 4 iulie 2019 privind aprobarea unor reglementări locale de urbanism cu privire la dimensionarea locurilor de parcare a autoturismelor**

Analizând Hotărârea de Consiliul nr. 206 din 4 iulie 2019 privind aprobarea unor reglementări locale de urbanism cu privire la dimensionarea locurilor de parcare a autoturismelor şi anexa acesteia,

Având în vedere situaţia imobilelor din municipiul Târgu Mureş cu predilecţie cele din zonele de interes urban A şi B, din perspectiva suprafeţelor acestora, considerăm ca imposibil de aplicat prevederile H.C.L. -ului sus menţionat în elaborarea de documentaţii de urbanism şi în eliberarea autorizaţiilor de construire.

Aşadar, propunem modificarea şi completarea H.C.L nr. 206 din 4 iulie 2019 privind aprobarea unor reglementări locale de urbanism cu privire la dimensionarea locurilor de parcare a autoturismelor, astfel:

Pentru imobilele din zonele de interes urban A, B propunem a se institui condiţia asigurării a minimum 1 loc de parcare pentru fiecare unitate de locuit propusă;

Pentru imobilele din zonele de interes urban C şi D propunem aplicarea prevederilor HCL -ului sus menţionat.

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art.139 - 140 din OUG.57/ 05.07.2019 privind Codul administrativ**

**ROMÂNIA**

**JUDEŢUL MUREŞ (nu produce efecte juridice)**

**CONSILIUL LOCAL MUNICIPAL TÂRGU-MUREŞ Inițiator**

**VICEPRIMAR**

**av.Sergiu Vasile PAPUC**

**HOTĂRÂREA**

**nr.\_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_ 2019**

**pentru modificarea H.C.L nr. 206 din 4 iulie 2019 privind aprobarea unor reglementări locale de urbanism cu privire la dimensionarea locurilor de parcare a autoturismelor**

Consiliul local municipal Târgu Mureş, întrunit în şedinţă ordinară de lucru,

Văzând Referatul de aprobare a Proiectului de Hotărâre pentru modificarea H.C.L nr. 206 din 4 iulie 2019 privind aprobarea unor reglementări locale de urbanism cu privire la dimensionarea locurilor de parcare a autoturismelor a Viceprimarului Sergiu Vasile Papuc

În temeiul Hotărârii nr. 525/1996\*\*\*republicată pentru aprobarea Regulamentului general de urbanism, precum şi ale art. 129, alin. (1), art. 129, alin. (2), lit. "b", art. 139, alin (1) şi 139, alin. (3), lit. e) din O.U.G. nr. 57/2019 privind Codul Administrativ,

**Hotărăşte:**

**Art.1.** Se aprobă modificarea și completarea H.C.L nr. 206 din 4 iulie 2019 privind aprobarea unor reglementări locale de urbanism cu privire la dimensionarea locurilor de parcare a autoturismelor, conform anexei 1.

**Art. 2.** Cu aducerea la îndeplinire a prevederilor prezentei hotărâri se încredinţează Executivul Municipiului Tîrgu Mureş prin Direcţia Arhitect Şef.

**Art. 3.**. în conformitate cu prevederile art. 252 alin. 1 lit. C, ale art. 255 din OUG nr. 57/2019 privind Codul administrativ, şi ale art.3 alin. 1 din Legea nr. 554/2004, Legea Contenciosului Administrativ, prezenta Hotărâre se înaintează Prefectului Judeţului Mureş pentru exerciatrea controlului de legaliate.

**Viză de legalitate**

**Secretarul Municipiului Târgu Mureş**

**Buculei Dianora Monica**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art.139 - 140 din OUG.57/ 05.07.2019 privind Codul administrativ